Source: https://www.agrariumonline.hu/szakertok/nem-jogserto-a-magyar-foldtorveny-16792/
Timestamp: 2019-10-18 20:46:47
Document Index: 33866354

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

Nem jogsértő a magyar földtörvény | Agrarium Online
2019. 10. 09. 14:51:50 | Frissítve: 2019. 10. 18. 22:46:47
A kamara a termőföld kérdését nemzetpolitikai fontosságúnak tekinti, az Alkotmánybíróság most történt megerősítését követően ezentúl is azon fog dolgozni, hogy a földforgalmi törvény szabályainak megfelelően eljárva megerősítse a helyben lakó gazdák szerepét, javítsa a versenyképességet és közreműködjön a földügyletekkel kapcsolatos visszaélések visszaszorításában.
Az Alkotmánybíróság határozatában kimondta, hogy a földbizottság nem gyakorol közhatalmat az adásvételek elbírálása során, mivel ott magánjogi érdekeltként jár el. Az Alkotmánybíróság megerősítette azt, hogy nem minősül vétónak, hogy a közigazgatási perben a bíróság a mezőgazdasági igazgatási szerv kamarai állásponton alapuló döntését nem változtathatja meg. A bíróság ugyanis vagy helybenhagyja a felülvizsgált döntést vagy indoklással együtt hatályon kívül helyezi és a hatóságot új eljárásra kötelezi.
Az Alkotmánybíróság határozata itt olvasható: https://alkotmanybirosag.hu/uploads/2019/10/sz_ii_0376_2019.pdf